SPECIÁLIS TAKARÍTÁS

Az adminisztratív és szolgáltatást támogató tevékenységek közé tartozik a speciális takarítás, melyen belül értendő minden épülettípus külső takarítása is. Az ilyen jellegű munkáknál előfordul, hogy az épület külső falazata vagy üveg felületei szorulnak tisztításra és az az épület magassága miatt csak speciális létráról, állványrendszerről, felfüggesztett emelvényről, ipari alpin technikával vagy személyemelő szerkezet segítségével történhet. Ennek apropóján kell beszélni a magasban történő munkavégzésről ebben az ágazatban.

A magasban történő munkavégzés kapcsán talán legfontosabb, hogy be tudjuk azonosítani a munka ilyen jellegét. Ebben nyújt segítséget a magasban történő munkavégzés jogszabályi meghatározása. A magasban végzett munkával kapcsolatos előírásokat a 10/2016. (IV.5.) NGM rendelet tartalmazza, mely az alábbiakat írja az általános rendelkezéseknél.

*„Magasban levő munkahelyen ideiglenesen végzett munka:* *az 1 méternél nagyobb szintkülönbségen - kivéve, ha e rendelet eltérően nem rendelkezik - végzett, nem állandó jellegű, rövid ideig tartó munka, ahol a biztonsági és ergonómiai követelményeknek megfelelő munkahelyi körülmények nem biztosítottak, ezért egyedi kockázatmegelőző intézkedések megtétele szüksége”*

A rendelet a továbbiakat írja elő:

*Magasban lévő munkahelyen, ahol ideiglenesen végeznek munkát, és a munka elvégzéséhez szükséges biztonságos és ergonómiai feltételeket kielégítő munka- vagy tartózkodási területet nem lehet biztosítani, olyan eszközt kell a munkavállaló rendelkezésére bocsátani, amely megfelel az elvégzendő munka jellegének, az előre látható igénybevételnek és lehetővé teszi a veszélytelen közlekedést.*

Létrát vagy fellépőt sem lehet minden esetben és mindenre alkalmazni, mert:

*A létra fellépői, illetve fokai munkaszintként akkor használhatók, ha más biztonságosabb munkaeszköz alkalmazása kockázatértékelés alapján nem indokolt a kockázat alacsony szintje, a tervezett használat rövid ideje, vagy a helyszín olyan adottságai miatt, amelyeket a munkáltató nem tud megváltoztatni.*

És természetesen a munkaállványról se feledkezzünk el:

*Olyan munkaállványt szabad használni, amelyet a vonatkozó nemzeti szabvány előírásai vagy azzal legalább egyenértékű műszaki megoldás szerint terveztek, méreteztek, és a stabilitását ellenőrizték.*

Jól látható, hogy elég szigorú és konkrét előírások vonatkoznak a munkavégzéshez használt eszközökre és a munka biztonságos mivoltának fenntartását előirányzó szabályokra.

Mit kell még megtennie a munkáltatónak a munkavégzés megkezdése előtt?:

* Mindenképpen az ilyen munkafolyamatokat végző munkavállalók tekintetében az orvosi alkalmassági vizsgálat terjedjen ki a magasban történő tartózkodás esetén fellépő ún. „tériszony” kiszűrésére.
* A munkafolyamatot végző munkavállalók részesüljenek a munkavégzés megkezdése előtt és évenként ismétlődő jelleggel munkabiztonsági és egészségvédelmi oktatásban. Az oktatás terjedjen ki a magasból történő mentés ismertetésére és az ilyen helyzetben tanúsítandó helyes magatartásra (ez az alpin technikával dolgozó és a felfüggesztett emelvényen munkát végzők tekintetében fontos).
* Lássa el a munkavállalókat a megfelelő teherbírású és stabil a magasba jutást elősegítő eszközökkel és szerkezetekkel. (beülő öv, teljes testhevederzet, statikus rögzítő kötél, zuhanásgátló szerkezet stb.)
* Minden esetben gondoskodni kell a kéz, fej és a láb védelméről, ezért fontos a munkakesztyű (ez lehet vegyszerálló is szükség esetén), védőlábbeli, sisak. Ezeket természetesen csak alpin technikával vagy felfüggesztett emelvényen, illetőleg épített állványrendszeren munkát végzők tekintetében kell biztosítani. A létráról történő munkavégzés esetén sok esetben elegendő a kéz megfelelő védelméről gondoskodni.

A munkavégzés nem kezdhető meg, illetőleg nem folytatható, amennyiben az időjárási körülmények a munkavállaló életét és testi épségét nem veszélyeztetik. Erős szél, vihar, villámlás esetén a munkát nem szabad megkezdeni és a már folyó munkavégzést haladéktalanul fel kell függeszteni.